CELEX: 31999R1666
Language: el
Date: 1999-07-28 00:00:00
Title: Κανονισμός (ΕΚ) αριθ. 1666/1999 της Επιτροπής, της 28ης Ιουλίου 1999, για τη θέσπιση των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά τα ελάχιστα χαρακτηριστικά εμπορίας ορισμένων ποικιλιών σταφίδων

Avis juridique important

|

31999R1666

Κανονισμός (ΕΚ) αριθ. 1666/1999 της Επιτροπής, της 28ης Ιουλίου 1999, για τη θέσπιση των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά τα ελάχιστα χαρακτηριστικά εμπορίας ορισμένων ποικιλιών σταφίδων  

Επίσημη Εφημερίδα αριθ. L 197 της 29/07/1999 σ. 0032 - 0035

ΚΑΝΟΝΙΣΜΟΣ (ΕΚ) αριθ. 1666/1999 ΤΗΣ ΕΠΙΤΡΟΠΗΣτης 28ης Ιουλίου 1999για τη θέσπιση των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά τα ελάχιστα χαρακτηριστικά εμπορίας ορισμένων ποικιλιών σταφίδωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργάνωσης της αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε από τον κανονισμό (ΕΚ) αριθ. 2199/97(2), και ιδίως το άρθρο 8,Εκτιμώντας:(1) ότι το άρθρο 8 του κανονισμού (ΕΚ) αριθ. 2201/96 ορίζει ότι για τις ποικιλίες σταφίδων που αναφέρονται στο άρθρο 7 παράγραφος 1 του εν λόγω κανονισμού, δύνανται να καθορισθούν κοινά πρότυπα για τα προϊόντα που προορίζονται για κατανάλωση στην Κοινότητα ή για εξαγωγή σε τρίτες χώρες· ότι, λαμβανομένων υπόψη των εμπορικών πρακτικών στο διεθνές εμπόριο, όσον αφορά την ταξινόμηση των εν λόγω προϊόντων, θα πρέπει να καθοριστούν μόνο τα ελάχιστα χαρακτηριστικά και οι επιτρεπόμενες ανοχές για τις σταφίδες που προορίζονται για κατανάλωση στην Κοινότητα ή για εξαγωγή· ότι, για λόγους απλούστευσης, είναι σκόπιμο να υιοθετηθούν ως ελάχιστα χαρακτηριστικά και επιτρεπόμενες ανοχές, εκείνα που αναφέρονται στα πρότυπα ΟΕΕ (ΟΗΕ) που έχουν προταθεί από την ομάδα εργασίας για την τυποποίηση φθαρτών προϊόντων και για την ποιοτική βελτίωση, η οποία έχει συσταθεί στο πλαίσιο της οικονομικής επιτροπής των Ηνωμένων Εθνών για την Ευρώπη·(2) ότι, για να διασφαλιστεί η ενιαία εφαρμογή της εν λόγω ποιοτικής απαίτησης για τις σταφίδες που διατίθενται στο εμπόριο, αποφεύγοντας παράλληλα την υπερβολική επιβάρυνση των καθηκόντων των υπηρεσιών ελέγχου, θα πρέπει να καθοριστεί το επακριβές στάδιο ελέγχου της τήρησης των ελάχιστων ποιοτικών απαιτήσεων για τα προϊόντα που παράγονται στην Κοινότητα και για εκείνα που εισάγονται από τρίτες χώρες, παρέχοντας στα κράτη μέλη τη δυνατότητα να διεξάγουν ελέγχους σε άλλα στάδια της εμπορίας·(3) ότι, για τα προϊόντα που εισάγονται από τρίτες χώρες, θα πρέπει, για λόγους απλούστευσης των ελεγκτικών διαδικασιών, να περιοριστεί ο έλεγχος της τήρησης των ελάχιστων χαρακτηριστικών στην περίπτωση των σταφίδων που εισάγονται από τρίτες χώρες σε μεγάλες συσκευασίες, δεδομένου ότι ο κίνδυνος εισαγωγής προϊόντων που δεν πληρούν τις απαιτήσεις δύναται, στην πράξη, να αφορά μόνον τα εν λόγω προϊόντα·(4) ότι, για να ληφθούν υπόψη οι εθνικές ιδιαιτερότητες των συστημάτων ελέγχου, πρέπει να παρασχεθεί η δυνατότητα στα κράτη μέλη να καθορίσουν τις λεπτομέρειες για τη διεξαγωγή των ελέγχων·(5) ότι η επιτροπή διαχείρισης μεταποιημένων προϊόντων με βάση τα οπωροκηπευτικά δεν διατύπωσε γνώμη στην προθεσμία που όρισε ο πρόεδρός της,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι σταφίδες των ποικιλιών "σουλτανίνα", "moscatel" και "κορινθιακές σταφίδες" που υπάγονται στον κωδικό ΣΟ 0806 20 και που προορίζονται για κατανάλωση εντός της Κοινότητας ή εξάγονται σε τρίτες χώρες, πρέπει να τηρούν τα ελάχιστα χαρακτηριστικά και τις ανοχές που αναφέρονται στο παράρτημα.Η εν λόγω απαίτηση ισχύει στο στάδιο της θέσης σε ελεύθερη κυκλοφορία για τα προϊόντα που κατάγονται από τρίτες χώρες και στο στάδιο της εξόδου από τις εγκαταστάσεις μεταποίησης για τα κοινοτικά προϊόντα.Άρθρο 2Οι σταφίδες που παράγονται στην Κοινότητα και προορίζονται για την εσωτερική αγορά ή για εξαγωγή υπόκεινται σε έλεγχο της τήρησης των ελάχιστων χαρακτηριστικών και των ανοχών που αναφέρονται στο άρθρο 1, στους τόπους μεταποίησης, πριν από τη φόρτωση για την αποστολή τους.Οι σταφίδες που εισάγονται σε άμεσες συσκευασίες καθαρού περιεχομένου άνω των δύο χιλιογράμμων, υπόκεινται σε δειγματοληπτικό έλεγχο της τήρησης της εν λόγω απαίτησης, πριν από τη διάθεσή τους σε ελεύθερη κυκλοφορία στην αγορά της Κοινότητας. Τα κράτη μέλη δύνανται να υποβάλλουν σε έλεγχο τα εν λόγω προϊόντα, σε όλα τα στάδια της εμπορίας.Τα κράτη μέλη δύνανται να αποδεχθούν ως απόδειξη της τήρησης των διατάξεων του παρόντος κανονισμού τα πιστοποιητικά τήρησης των ελάχιστων χαρακτηριστικών και των ανοχών που αφορούν την ποιότητα ΙΙ του προτύπου της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ) που εκδίδονται από τις τρίτες χώρες καταγωγής των σταφίδων.Άρθρο 3Τα κράτη μέλη καθορίζουν τις λεπτομέρειες σχετικά με τη διεξαγωγή των ελέγχων.Άρθρο 4Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1 Σεπτεμβρίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 29.(2) ΕΕ L 303 της 6.11.1997, σ. 1.ΠΑΡΑΡΤΗΜΑΕΛΑΧΙΣΤΑ ΧΑΡΑΚΤΗΡΙΣΤΙΚΑ ΤΩΝ ΣΤΑΦΙΔΩΝ1. ΟρισμόςΟι σταφίδες πρέπει να προέρχονται από τις ποικιλίες "σουλτανίνα", "moscatel" και από σταφύλια Κορίνθου, που προέρχονται από τη Vitis vinifera L.2. Ελάχιστα χαρακτηριστικά2.1. Οι σταφίδες πρέπει να είναι:- ολόκληρες,- υγιείς· αποκλείονται οι σταφίδες που έχουν προσβληθεί από σήψη ή από τέτοιες αλλοιώσεις που θα μπορούσαν να καταστήσουν τα προϊόντα ακατάλληλα για κατανάλωση,- απαλλαγμένες από ζώντα έντομα ή ακάρια, ανεξάρτητα από το στάδιο ανάπτυξής τους,- χωρίς ασυνήθη εξωτερική υγρασία,- χωρίς ξένη οσμή και γεύση (ελαφρά οσμή SO2 και ελαφρά οσμή και γεύση ελαίου δεν θεωρούνται ως ασυνήθεις),και με την επιφύλαξη των ανοχών,- καθαρές, πρακτικά απαλλαγμένες από ορατές ξένες ύλες,- απαλλαγμένες από ορατά ίχνη προσβολής από έντονα, ακάρια ή άλλα παράσιτα,- απαλλαγμένες από σήψη,- χωρίς πράσινες ρώγες ή/και ανεπαρκώς ανεπτυγμένες ρώγες,- χωρίς τμήματα ποδίσκου,- χωρίς κοτσάνια, πλην της περίπτωσης των σταφυλιών του τύπου moscatel,- χωρίς ρώγες που έχουν υποστεί ζημίες (για τις σταφίδες χωρίς γίγαρτα, οι συνήθεις μηχανικές βλάβες που προκύπτουν από τις συνήθεις εργασίες αφαίρεσης των γιγάρτων δεν θεωρούνται ως "ζημία"),- χωρίς ορατούς κρυστάλλους σακχάρου,- χωρίς φυτικές ξένες ύλες.2.2. Οι σταφίδες πρέπει επιπλέον:- να έχουν παρόμοια χαρακτηριστικά ποικιλίας,- να έχουν σαφώς καλή γεύση, υφή και καλό τυπικό χρωματισμό,- να προέρχονται από σαφώς ώριμα σταφύλια,- να έχουν κοσκινιστεί ή να έχουν ταξινομηθεί κατά μέγεθος,- μπορούν να εμφανίζουν ελαττώματα εντός των ορίων των ανοχών που εμφαίνονται οι διατάξεις σχετικά με τα όρια ανοχής, υπό τον όρο ότι διατηρούν τα ουσιαστικά χαρακτηριστικά τους όσον αφορά τη γενική όψη, την ποιότητα, τη διατήρηση και την παρουσίαση.2.3. Η κατάσταση των σταφίδων πρέπει να είναι τέτοια ώστε να μπορούν:- να αντέχουν στη μεταφορά και στις μεταχειρίσεις και- να φθάνουν υπό ικανοποιητικές συνθήκες στον τόπο προορισμού.3. Ποσοστό υγρασίαςΤο ποσοστό υγρασίας των σταφίδων δεν πρέπει να είναι κατώτερο από 13 % και ανώτερο από 31 % για τον τύπο Malaga muscatel, 23 % για τις ποικιλίες με γίγαρτα και 18 % για τις ποικιλίες χωρίς γίγαρτα και για τις κορινθιακές.4. Διατάξεις σχετικά με τα όρια ανοχήςΟι επιτρεπόμενες σε κάθε κιβώτιο ανοχές ποιότητας για τα προϊόντα τα οποία δεν είναι σύμφωνα με τις απαιτήσεις της αναγραφόμενης κατηγορίας είναι οι εξής:ΧΩΡΙΣ ΓΙΓΑΡΤΑ>ΘΕΣΗ ΠΙΝΑΚΑ>ΜΕ ΓΙΓΑΡΤΑ>ΘΕΣΗ ΠΙΝΑΚΑ>ΚΟΡΙΝΘΙΑΚΗ ΣΤΑΦΙΔΑ>ΘΕΣΗ ΠΙΝΑΚΑ>